PATVIRTINTA

Šv. Ignaco Lojolos kolegijos direktoriaus 2015 m. gruodžio 23 d. įsakymu Nr. V-99 (Šv. Ignaco Lojolos kolegijos direktoriaus

2020 m. rugsėjo 18 d. įsakymo Nr.V-77 redakcija)

**PROFESINIO MOKYMO KREDITŲ PRIPAŽINIMO IR UŽSKAITYMO TVARKA**

**ŠV. IGNACO LOJOLOS KOLEGIJOJE**

**Bendrosios nuostatos**

1. Profesinio mokymo kreditų pripažinimo ir užskaitymo tvarka (toliau – Tvarka) Šv. Ignaco Lojolos kolegijoje (toliau – Kolegija) parengta vadovaujantis Europos Komisijos komunikatu „Europos aukštojo mokslo sistemų modernizavimo darbotvarkė“(2011), skatinančiu nustatyti aiškius keliusiš profesinių mokyklų į aukštąsias mokyklas.
2. Profesinio mokymo kreditų pripažinimo ir užskaitymo tvarka Šv. Ignaco Lojolos kolegijoje nustato kompetencijų, asmens formaliai įgytų profesinio mokymo teikėjų įstaigose, pripažinimo ir užskaitymo Kolegijoje kreditais procesą, eigą, įforminimą, bei apmokėjimo už studijas, užskaičius profesinio mokymo kreditus, tvarką.
3. Tvarka taikoma asmenims, įgijusiems profesinę kvalifikaciją baigus profesinio mokymo programą arba įgijusiems profesines kompetencijas (baigusiems profesinio mokymo modulius).
4. Taikant suderinamumo ir perimamumo principus, pagal s profesinio mokymo programas, asmeniui gali būti pripažinti ir užskaityti ne daugiau kaip 60 kreditų visos studijų programos apimties ir ne daugiau kaip 40 proc. vieno studijų dalyko/modulio turinio.
5. Baigiamasis darbas nėra užskaitomas.
6. Kiekvieno studijų modulis / dalykas baigiamas laikomu egzaminu, kuris sudaro 60 proc. galutinio pažymio.
7. Profesinio mokymo programose mokomųjų dalykų apimties skaičiavimo valandomis atveju, perskaičiuojant į kreditus taikomas atitikmuo: 1 kreditas – 27 val.

**Profesinio mokymo kreditų pripažinimo eiga**

1. Asmuo, pageidaujantis, kad būtų pripažinti ir užskaityti kreditai, pateikia katedros, kurioje studijuoja arba ketina studijuoti, studijų programos kuratoriui šiuos dokumentus: prašymą pripažinti ir užskaityti kreditus bei valstybės nustatytą dokumentą, pagrindžiantį profesinę kvalifikaciją (baigus visą profesinio mokymo programą) arba įgytą profesinę kompetenciją (baigus tam tikrus profesinio mokymo modulius) ir profesinėje mokykloje išklausytų dalykų aprašus.
2. Bendrąja tvarka akademinių kreditų pripažinimas ir užskaitymas atliekamas du kartus per metus: rudens semestre iki spalio 1 d. ir pavasario semestre iki kovo 1 d. Vėliau pateikti prašymai nėra svarstomi. Studentas, gali prašyti įskaityti tik studijų dalykus, kurie yra dabartiniame semestre arba bus studijuojami vėlesniuose semestruose. Įskaitymai atgaline data nėra daromi.
3. Pradėjus studijas vėliau, dokumentai dėl akademinių kreditų pripažinimo ir užskaitymo pateikiami per savaitę nuo studijų sutarties pasirašymo. Vėliau pateikti dokumentai nesvarstomi.
4. Studentas, gali prašyti įskaityti tik studijų dalykus, kurie yra dabartiniame semestre arba bus studijuojami vėlesniuose semestruose. Įskaitymai atgaline data nėra daromi. (iš studijų tvarkos)
5. Studentui, studijų kolegijoje metu, įgijus profesinio mokymo diplomą kreditų pripažinimas ir užskaitymas atliekamas tik studijų dalykams, vyksiantiems vėlesniuose semestruose.
6. Profesinėse mokyklose išklausyti ir įvertinti studijų dalykai / moduliai gali būti įskaityti tik Kolegijos sudarytos kompetencijų vertinimo komisijos. Asmens vertinimas Kolegijos sudarytoje kompetencijų vertinimo komisijoje kainuoja 10% (dešimt procentų) nuo įskaitomų kreditų sumos.
7. Kompetencijų vertinimo komisija įvertina asmens pateiktų dokumentų atitiktį teisės aktams, mokymo institucijai, mokymo bei studijų programoms ir užpildo akademinių kreditų įskaitymo kortelę.

**Profesinio mokymo kreditų pripažinimo įforminimas**

1. Sprendimas dėl kreditų pripažinimo ir užskaitymoįforminamas akademinių kreditų įskaitymo Kortelėje ir patvirtinamas direktoriaus įsakymu.

**Apmokėjimo už studijas, užskaičius profesinio mokymo kreditus, tvarka**

1. Asmenys, kuriems profesinio mokymo kreditai yra pripažinti ir užskaityti, už pirmuosius ir antruosius studijų metus privalo sumokėti pilną studijų sutartyse nurodytą kainą. Įmokos dydis, priklausomai nuo užskaitytų kreditų skaičiaus, mažinamas už trečiuosius studijų metus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_